PianoStudy.gr - Η θέση του χεριού και των δακτύλων
Η θέση του χεριού και των δακτύλων
Η φυσιολογική θέση του χεριού είναι αυτή που έχουμε όταν βαδίζουμε ή όταν καθόμαστε και το χέρι είναι χαλαρό. Φέρνοντας το χέρι στο πληκτρολόγιο από την φυσιολογική θέση που έχει κατά το βάδισμα στρίβουμε το χέρι προς τα μέσα για να φέρουμε τα δάχτυλα παράλληλα με το πληκτρολόγιο.
Ενίοτε υπάρχει μία τάση να γέρνει το χέρι (ειδικά το αριστερό) προς τα έξω με λύγισμα του καρπού προς τα μέσα και γι αυτό θα πρέπει να ελέγχουμε την θέση ώστε το 4ο δάκτυλο, το οποίο χρησιμοποιούμε ως πιλότο, να έχει την υποστήριξη του πίσω χεριού και να είναι σε ευθεία γραμμή με το υπόλοιπο χέρι χωρίς να γέρνει αριστερά ή δεξιά. Διαφορετικά το 4ο δάκτυλο θα παραμένει αδύναμο μαζί με το 5ο με κίνδυνο τραυματισμού.
Θα πρέπει να διαχωρίσουμε αυτή την εσφαλμένη θέση με κλίση προς τα έξω (εκτός άξονα) από την ελεγχόμενη και ηθελημένη κλίση προς το 4ο και ιδίως το 5ο δάχτυλο με σήκωμα και στρίψιμο του καρπού όταν θέλουμε να δείξουμε τη soprano σε διπλές νότες, οκτάβες ή σε συγχορδίες ή θέλουμε να παίξουμε forte ένα πέρασμα με τα παραπάνω δάκτυλα, όπου εξακολουθεί να υπάρχει η ευθυγράμμιση δακτύλου, παλάμης και βραχίονα κατά τρόπο ώστε στο σημείο επαφής των δακτύλων με το πλήκτρων να νιώθουμε το βάρος του βραχίονα και να το ελέγχουμε.